Σπαγγέτι με αλλαντικό nduja di Spilinga - Spaghetti all’ nduja
«Η nduja είναι πολύ δυνατή και δεν αρέσει πολύ στις γυναίκες στην οικογένειά μου. Το έχουμε ταυτίσει με καθαρά ανδρική γεύση και γι’ αυτό ετοιμάζουμε αυτή τη συνταγή στον αγαπημένο μας», λέει η Δωροθέα Μερκούρη.
320 γρ. σπαγγέτι Νο 10 , 1 μέτριο ξερό κρεμμύδι, ψιλοκομμένο , 80 γρ. nduja di Spilinga, καθαρισμένη από το περίβλημά της* , 350 γρ. συμπυκνωμένος χυμός ντομάτας , 2 κουτ. σούπας ελαιόλαδο, αλάτι
Για να φτιάξουμε σπαγγέτι με αλλαντικό nduja di Spilinga - spaghetti all’ nduja, βράζουμε τα ζυμαρικά σε άφθονο αλατι- σμένο νερό που κοχλάζει, σύμφωνα με τις οδηγίες της συσκευασίας.Παράλληλα, σε άλλη, μικρότερη κατσαρόλα σοτάρουμε το κρεμμύδι στο ελαιόλαδο, σε μέτρια φωτιά, μέχρι να ροδίσει αλλά να μην ξεραθεί. Προσθέτουμε τη nduja, χαμηλώνουμε τη φωτιά και ανακατεύουμε για να διαλυθεί. Ρίχνουμε τον χυμό ντομάτας και μαγειρεύουμε για 10 λεπτά, μέχρι η σάλτσα να δέσει ελαφρά. Στραγγίζουμε τα σπαγγέτι, τα ρίχνουμε στη σάλτσα και ανακατεύουμε απαλά.Σερβίρουμε αμέσως.
Αλλαντικά,Ζυμαρικά